Tartu Noorte Töömalev
Tartu noorte töömalev on 1995. aastal üleriigilisest Eesti Õpilasmalevast välja kasvanud sündmus. Malevat korraldab alates 2018. aastast Tartu Noorsootöö Keskus ja rahastab Tartu linn. Maleva eesmärk on pakkuda Tartu linna noortele vanuses 13–19 võimalust veeta koolivaheaega arendavalt suvises töölaagris. Malev annab võimaluse saada esimene töökogemus toetatud ja turvalises keskkonnas. Töötamine toimub malevarühmades ning nii saavad noored kogemuse ka meeskonnatöös. Lisaks arenevad malevas sotsiaalsed oskused, sest peale tööd toimuvad rühmajuhi eestvedamisel ühistegevused, mis tugevdavad rühma kokkukuuluvustunnet.[viide?] Malevlaste peamisteks tööülesanneteks on olnud heakorratööd, abitööd teeninduses, talus, ürituste korraldamisel ning aia- ja põllusaaduste korjamine. Töökohti on pakkunud riigimuuseumid, kohalikud omavalitsused, mittetulundusühendused, äriühingud, FIE-d ja äriettevõtted.[viide?] Malevasuvi algab avapauguga juunis, augustis aga peetakse Tartumaa maakondlikku kokkutulekut. Piirkondliku kokkutuleku võitjatel on võimalus sõita Tartut esindama üleriiklikule Eesti Õpilasmalevate kokkutulekule.[viide?]